cyanic-selkie/wikianc huggingface dataset:
Luettelo Joensuun puistoista
Rantapuistot ja Eliel Saarisen puisto
Pielisjoen rannalla on rantapuisto, joka on jaettu Pohjoiseen rantapuistoon ja Eteläiseen rantapuistoon. Pohjoinen rantapuisto, jonka nimi muutettiin välillä Runonlaulajanpuistoksi (1937-1939), sijoittuu Elielinkujan ja Suvantokadun väliin ja Eteläinen rantapuisto Suvantokadusta etelään kohti Koivuniemen puistoa.
Eliel Saarisen puistossa (ent. Kaupungintalon puisto, Pakkahuonepuisto) Siltakadun puolella on Ryhtipatsas (Uno Aro, 1958). Puistossa oli 1990-luvulla puistokirpputoreja. Kalamarkkinat pidetään Rantapuistossa keväisin ja syksyisin. Rantapuistossa on mukulakivisen Elielinkujan päässä konttiravintola Morton (2020-) ja ravintolalaiva Elina sekä matkustajasatamassa laivaravintola Romeo ja kesäravintola Tuulaaki.
Sataman Pakkahuone muutettiin vuonna 2007 Esittävän Taiteen Tila ry:n ylläpitämäksi eri taideryhmien harjoittelu- ja esiintymistilaksi. Käsityökeskus muutti tiloista Taitokortteliin 2006.
Papinkadun päässä, oikeastaan jo Koivuniemen puistossa on Merenkulun muistomerkki (Jouko Solonen, 1968).
Joensuun rantapuistovyöhyke on yksi Museoviraston vuonna 2009 määrittelemistä valtakunnallisesti merkittävistä rakennetuista kulttuuriympäristöistä.
Kanavapuisto
Joenrannan puisto jatkuu kaupungintalolta ylöspäin Kanavapuistona. Puistossa on lasten leikkipaikka. Sirkkalansillan kupeessa on tyttölyseona, pääkirjastona ja konservatoriona toiminut jugendrakennus, jossa on myös goottilaisia vaikutteita (Magnus Schjerfbeck, 1913). Sen takana on ravintola Kreeta. Entisen paloaseman edustalla oleva alue on Pötkänniemi, jossa on pysäköintialue. Pötkällä oli 1950-luvulla rakennettu Joensuun ensimmäinen jääkiekkokaukalo. Se purettiin 1980-luvun alussa. Ennen rautatiesiltaa on ABC-aseman venelaituri.
Keskuspuisto
Keskuspuisto on pieni, neljänneskorttelin kokoinen alue Pankkitalon ja taidemuseon välissä, Siltakadun ja Kirkkokadun kulmassa. Puistossa toimii Päivänurmen Torikahvila, jossa voi harrastaa karaokea. Puistossa on pidetty kesäisin yhteislauluiltoja, ja sitä kutsutaan myös laulupuistoksi. Puistoalue pieneni, kun Pankkitalon pysäköintialuetta laajennettiin 1990-luvulla.
Ystävyydenpuisto
thumb|200px|Tienviitat ystävyyskaupunkeihin ystävyydenpuistossa
Ystävyydenpuisto (ent. Urheilupuisto) sijaitsee Urheilutalon ja yliopiston välissä, pääkirjaston edustalla. Puistossa on lasten leikkipaikka ja kilometriviitat Joensuun ystävyyskaupunkeihin, mistä puisto on saanut nimensä. Ystävyydenpuistoon tehtiin perusparannus 2008. Se sai uudet penkit ja uuden ympäristötaideteoksen, kuvanveistäjä Jarmo Lehikoisen Kolme aurinkoa.
Jääkäripuisto eli Kolmiopuisto
Rantakadun ja Torikadun alkupäässä sijaitseva kolmikulmainen puisto nimitettiin Jääkäripuistoksi, kun sinne pystytettiin Suomen sodan aikaista Karjalan jääkäriä esittävä Jääkäripatsas (Erkki Eronen, 1988). Lasten leikkipaikassa on monipuolinen välineisto.
Ristinpuisto
thumb|200px|Pyhän Nikolaoksen kirkko puiston mäen päällä. thumb|200px|Syksyistä Ristinpuistoa. thumb|200px|Keskuspuiston yhteislauluilta kesällä 2008.
Ortodoksisen Pyhän Nikolaoksen kirkon takainen puisto on nimeltään Ristinpuisto. Puistossa on leikkikenttä. Puisto on ortodoksisen päiväkoti Pääskyn leikkipaikkana. Puistoon aiottiin sijoittaa Karjalaan jääneiden raja- ja laatokankarjalaisten sankarivainajien muistomerkki 1990-luvun alussa, mutta asukkaat vastustivat sitä, koska se olisi pienentänyt vapaassa käytössä olevan puistoalueen pinta-alaa, ja muistomerkki (Herman Joutsen 1990) saikin paikan Rauhanpuistosta hautausmaan vierestä.
Kirkkopuisto
Luterilaisen kirkon ympärillä oleva puisto ja sen laaja, etelään viettävä nurmikko on kesäisin suosittu piknik-paikka joen rannassa. Vanhat petäjät tarjoavat vilpoisia varjopaikkoja. Puistossa pelataan frisbeetä, petankkia, jalkapalloa ja vuonna 2008 alueelle avattiin Joensuun ensimmäinen pysyvä frisbeegolfkenttä. Talvella puiston rinne on keskustan vilkkain pulkkamäki. Puisto rajoittuu Koivuniemen kenttään. Puistoalue pieneni vuonna 2004, kun Papinkadun laitaan tehtiin kirkon uusi pysäköintialue, josta asukkaat valittivat Korkeimpaan hallinto-oikeuteen asti. Puistossa on Joensuun seurakunnan ensimmäisen ja toisen väliaikaisen kirkon muistomerkki (Veikko Jalava, 1953).
Vuonna 2021 alettiin suunnitella Kirkkopuiston ja Koivuniemen puiston alueelle toiminnallista perhepuistoa, Kukkilinnunpuistoa.
Eteläpuisto, Koivuniemi
Eteläkadun eteläpuolella olevassa Hasanniemeen jatkuvassa puistossa on koirien ulkoilupuisto. Puisto rajoittuu Pielisjokeen. Puiston nimenä on myös Koivuniemi, aikaisemmin se oli Rättiniemi. Puistossa on pidetty kesäisin lampaita.
Vekarapuisto
Länsikadun varrella, Vesikon lähellä oleva lasten leikkipuisto on Vekarapuisto. Se on tunnettu myös Naskalin puistona, puistossa olleen päiväkerhotalo Naskalin mukaan. Puistoon on rakennettu pieniä kumpareita.
Kanervalan ja Otsolan puistoja
Vuokonpuistossa Matarakadun ja Vanamokadun välissä on urheilukenttä.
Niinivaaran, Penttilän, Hukanhaudan ja Karsikon puistoja
thumb|200px|Näkymä Kimmelin puistosta Pielijoen yli Kanavapuistoon ja vanhalle kirjastotalolle. thumb|200px|Hotelli Kimmelin takainen puisto. thumb|200px|Niinivaaran Vesitorninpuistoa, taustalla [[Pielisensuun kirkko.]] Joen rannalla hotelli Kimmelin (1977) takana oleva Sirkkapuisto on melko vähän käytetty laaja alue, mm. siksi, että sitä luullaan Kimmelin pihaksi. Kesällä 2006 siellä oli ympäristötaidenäyttely ''Joen 3. ulottuvuus''. Puiston paikalle suunniteltiin 1970-luvulla teatteri- ja konserttitaloa.
Tiaisenpuisto on rajakapteeni Olli Tiaiselle nimetty puisto Tiaisenkadun ja Tikkamäentien kulmauksessa. Puistossa on Olli Tiaisen muistopatsas (Bertel Jung, 1932).
Kirjurinkadun puistossa pidetään alueen asukasjuhlat.
Niinivaaran vesitorninpuistossa Pielisensuun kirkon takana on vanha vesitorni.
Penttilän Mäntylän alueella oleva Aarnialanpuisto tunnetaan komeista hongistaan.
Muita puistoja: Lakkapuistikon ja Vesitorninpuiston lähileikkipaikka. Kissamäen Innanpuisto.
Repokallion metsämäinen virkistysalue on alueen tärkeimpiä lenkkeily- ja hiihtopaikkoja.
Linnunlahden ja Noljakan puistoja
Kasvitieteellinen puisto on perustettu puulajipuistoksi eli arboretumiksi. Sen keskus on Itä-Suomen yliopiston kasvitieteellinen puutarha, Botania. Puisto ulottuu Linnunniemestä Siilaisenpuron pohjoisrannalle ja rajautuu Heinäpurontien itäpuolisiin korttelialueisiin, kasvitieteellisen puutarhan alueeseen ja Pyhäselkään. Pinta-ala on noin 71 ha.
Luettelo valtioista maanosittain
Tämä on luettelo valtioista maanosittain jaoteltuna. Luettelossa ei ole huomioitu eri valtioiden pieniä merentakaisia alueita, kuten Karibian ja Oseanian itsehallintoalueita. Luettelon lopussa on kiistanalaisia valtioita ja alueita maanosittain.
Luettelo Joensuun puistoista
Linnunlahden ja Noljakan puistoja
Siirtolapuutarhan puistossa on leikkipaikka.
Martinpuisto ulottuu Mehtimäeltä Siilaisenpurolle.
Marjalan puistoja
Marjalassa bunkkerinmuseon alue nimettiin Veteraanipuistoksi vuonna 2003.
Peikkopuistossa on leikkipaikka ja aikuisten puutarhakeinu.
Koirapuistot
Joensuussa on koirapuistoja muun muassa Koivuniemessä (aidattu 2005), Rantakylän Koillispuistossa (aidattu 2005), Niinivaaranpuistossa (aidattu 2006), Karsikossa (Oksojanpuisto), Noljakan Aavarannalla ja Karhunmäen Pentuepuistossa. Koirapuistoja on myös Reijolassa, Uimaharjussa ja Hammaslahdessa.
Grands Moulins du Mali
Grands Moulins du Mali muodostaa yli puolet GIEAMI:n liikevaihdosta. Se on yksi Malin suurimmista teollisuusyrityksistä. Yhtiön osakepääoma on 2,5 miljardia CFA-frangia. Sen hallitusta johtaa Gérard Achcar ja toimitusjohtajana työskentelee Cyril Achcar. Achcarit ovat libanonilais-malilainen liikemiesperhe.
Yhtiön tuotantolaitokset sijaitsevat Koulikoron lähellä Kayon kylässä. Ne tuottavat jauhoja, lastenruokaa, riisiä ja karjanrehua. GMM pyrkii käyttämään kotimaisia raaka-aineita ja se omistaa 80 prosenttia Dirén seudulla vehnää viljelevästä Compagnie Malienne de Développement de la Culture du Blé -yhtiöstä. Vuonna 2017 otettiin käyttöön puuvillaöljyn tuotantolaitos, joka korvaa aiemmin suljetun Huicoman tehtaan.
Konstantinopolin toinen kirkolliskokous
Viides ekumeeninen eli yleinen, koko "yhdeksi, pyhäksi, katoliseksi ja apostoliseksi" tunnustetun kirkon piispojen kirkolliskokous pidettiin vuonna 553 Konstantinopolissa.
Tämä kirkolliskokous oli kutsuttu käsittelemään dogmaattisia asioita, mm. monofysitismia.
Kirkolliskokouksen kutsui koolle keisari Justinianus I.
Koskelan suuralue
Koskelan suuralue on yksi Oulun kaupungin 23:sta suuralueesta, ja se sijaitsee keskustan pohjoispuolella valtatien 4 länsipuolella. Suuralueella asuu noin 11 000 asukasta ja siellä on 2 182 työpaikkaa.
Josh Nicholls (brittiläinen jääkiekkoilija)
Josh Nicholls (s. 8. heinäkuuta 1991) on brittiläinen jääkiekkoilija, joka pelaa NIHL-joukkue Coventry Blazessa. Aiemmin hän on pelannut liigassa Telford Tigersissä vuosina 2006-2008 ja 2011-2012 sekä Coventry Blazessa 2009-2011 ja 2012-2013.
Korkkijälsi
alt=|pienoiskuva|Lehmuksen puunrungon korkkijälttä. Se eroaa jännejällestä, joka on rengas puusolukon (sisäpuolella) ja punaisen niinen eli [[nilan (ulkopuolella) välillä.]]
Korkkijälsi on solukkoa, jota on monien putkilokasvien päällysketoissa. Se on yksi kaarnan kerros, joka sijaitsee korkkisolukon ja nilan välissä. Se on sivusuuntaista kasvusolukkoa, joka vastaa paksuuskasvusta korvaten juurten ja varren päällysketon. Sitä on puisissa ja monissa ruohovartisissa kaksisirkkaisissa, paljassiemenisissä ja joissakin yksisirkkaisissa (yksisirkkaisilla ei yleensä ole paksuuskasvua). Se on yksi kasvien kasvusolukoista – kehittymättömistä levyistä koostuvien kudosten osin erilaistumattomia soluja, joiden avulla kasvi kasvaa. Korkkijällen tehtävänä on tuottaa korkkisolukkoa eli kovaa suojaavaa ainesta.
Korkkijällen synonyymi on fellogeeni, ja se määritellään meristemaattiseksi solukerrokseksi, joka vastaa korkkikuoren kehityksestä. Soluja, jotka kasvavat sisäänpäin, kutsutaan korkkitylpyksi (fellodermiksi), ja ulospäin kehittyviä soluja korkiksi (felleemiksi) (huomaa samankaltaisuus jännejällen kanssa). Kuorkkikuori koostuu siten kolmesta erilaisesta kerroksesta:
Korkkijällen kasvu ja kehitys vaihtelee suuresti lajeittain ja riippuu paljon myös kasvin iästä ja kasvuolosuhteista. Tämä voidaan huomata myös erilaisista korkkipinnoista, jotka voivat olla sileitä, halkeilleita, mosaiikinkaltaisia, suomukkaita tai hilseileviä.
Taloudellinen merkitys
alt=|pienoiskuva|Korkkitammen kuorta Portugalissa. Kaupallinen korkki tehdään korkkitammen kuoresta. Sillä on monia käyttökohteita, kuten viinipullojen korkit, ilmoitustaulut, aluset, pannunaluset, joilla suojataan pöytiä kuumilta pannuilta, eristeet, kansien tilkintä, lattiat, moottoreiden tiivisteet, onkien kohot, onkivapojen ja tennismailojen kahvat jne. Sen vahvuuden, painon ja hinnan suhde on hyvä myös tuulitunneleiden aerodynaamisiin koekappaleisiin, tekokuiden kantoraketeiden hyötykuorman profilointiin, paluupintoihin ja puristusliitoksiin kiinteissä työntövoimakurssirakettimoottoreiden suuttimissa.
Monia korkkikuoren tyyppejä käytetään lehtikatteena.
Luettelo Adrianmeren saarista
Tämä on luettelo Adrianmeren saarista. Saaret ovat järjestettynä sen mukaan, mille maalle ne kuuluvat.
The Zombies (EP)
The Zombies on brittiläisen rockyhtyeen The Zombiesin EP-levy. Levy julkaistiin vuonna 1965.
Eric Linklater
Eric Robert Russell Linklater (8. maaliskuuta 1899 Penarth, Wales – 7. marraskuuta 1974 Orkneysaaret) oli brittiläinen kirjailija. Vaikka hän syntyikin Walesissa, hän asui suuren osan lapsuudestaan Skotlannin Orkneysaarilla ja kouluttautui Aberdeenin yliopistossa. Sukunimi Linklater on vanhaa orkneylaista perua. Hänen äitinsä isä oli ruotsalaissyntyinen merikapteeni.
Eric Linklater luki yliopistossa aluksi lääketiedettä, mutta palveltuaan ensimmäisessä maailmansodassa tarkka-ampujana hän vaihtoi pääaineekseen Englannin kirjallisuuden. Hän halusi siirtyä päätoimiseksi kirjailijaksi ja päätyi toimittajaksi. 1930-luvulla hän pyrki myös politiikkaan. Hän oli 1933 East Fifen vaalipiirin täytevaalissa Skotlannin kansallispuolueen ehdokkaana, muttei tullut valituksi. Ericin 1942 syntynyt poika Magnus Linklater oli The Scotsman -lehden toimittajana, tytär Kristin on näyttelijä.
Kaikkiaan Linklater kirjoitti urallaan yli kaksikymmentä romaania, ja lisäksi hän on julkaissut runoutta. Juan Kiinassa ja Juan Amerikassa ilmestyivät 1930-luvulla.
Vuonna 1945 Linklaterille myönnettiin Carnegie-mitali hänen edellisvuonna ilmestyneestä lastenkirjastaan Kuussa tuulee. Kirja kertoo sota-ajasta ja sisaruksista Dinah ja Dorinda, jotka etsivät sotaan lähtenyttä isäänsä apunaan Kultapuuma ja Hopeahaukka. Teokseen liittyy paljon mystiikkaa ja symboliikkaa.
Mira Andersson
Andersson debytoi TPS:n edustusjoukkueessa ja Naisten Liigassa kaudella 2008. Kauden 2019 loppuun mennessä hän oli pelannut TPS:n paidassa 241 pääsarjaottelua, mikä on seuraennätys. Andersson saavutti TPS:n kanssa SM-hopeaa kaudella 2016.
Aisy-sous-Thil
Aisy-sous-Thil on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 65 kilometriä Dijonin kaupungista länteen.
Kunnan nähtävyyksiä on 1400-luvulla rakennettu linna Château d'Aisy-sous-Thil, joka uudistettiin tyyliltään uusklassiseksi 1800-luvulla. Kunnan goottilainen Saint-Germainin kirkko on peräisin 1200-luvulta, ja sitä on myös uudistettu 1800- ja 1900-luvuilla.
Kunta on osa Morvanin luonnonpuistoa (Parc naturel régional du Morvan).
Trofors
Trofors on Granen hallintokeskus Norjassa Nordlandin läänissä. Popduo Marcus & Martinus asuu Troforsissa. Kylän läpi kulkee Eurooppatie E6. Sen väkiluku on 766.
Omilla lomilla, haku päällä
Omilla lomilla, haku päällä on Pronssinen Pokaali -yhtyeen kiertuetaltiointi vuodelta 2007.
Vuosina 1995–2000 toiminut yhtye teki osittaisen paluun toukokuussa 2007 julkaisemalla kokoelma-albumin Leikin loppu. Tätä seurasi viisi konserttia kattava kiertue nimeltä Omilla lomilla, haku päällä, jonka taltiointi tämä levy on.
Kappaleet on taltioitu 26. toukokuuta 2007 ravintola Virgin Oilissa, Helsingissä.
Kappaleet
Bonusmateriaali
Wissam El Bekri
Wissam El Bekri (, s. 16. kesäkuuta 1984 Thiais, Ranska) on ranskalais-tunisialainen jalkapalloilija, pelipaikaltaan laitapuolustaja. Hän edustaa Tunisian pääsarjassa pelaavaa Hammam-Lifia.
Ura
El Bekri aloitti uransa Ranskassa LB Châteauroux'in juniorijoukkueessa vuonna 2000, jossa hän pelasi ensimmäiset edustusjoukkueen ottelut kaudella 2003/2004. El Bekri siirtyi heinäkuussa 2005 toiseen kotimaahansa Tunisiaan Espéranceen, jossa hän voitti ensimmäisellä kaudellaan Tunisian liigamestaruuden ja Tunisian cupin. Sittemmin vuonna 2009 El-Bekri palasi takaisin Ranskaan siirryttyään Dijoniin.
Skandiumkloridi
Skandiumkloridi (ScCl3) on skandium- ja kloridi-ionien muodostama epäorgaaninen ioniyhdiste. Yhdistettä voidaan käyttää katalyyttinä orgaanisen kemian synteeseissä.
Ominaisuudet, valmistus ja käyttö
Huoneenlämpötilassa skandiumkloridi on väritöntä kiteistä ainetta. Yhdisteen alkeiskoppi on heksagonaalinen ja muistuttaa vismuttitrijodidin ja rauta(III)kloridin rakenteita. Kidevedettömän skandiumkloridin lisäksi tunnetaan kidevedellinen heksahydraatti (ScCl3·6H2O). Kidevesi poistuu kuumentamalla alhaisessa paineessa tai vetykloridivirrassa. Yhdiste liukenee hyvin veteen ja hieman myös alkoholeihin. Yhdiste on Lewis-happo.
Skandiumkloridi valmistetaan kuumentamalla skandiumoksidia ja hiiltä kloorivirrassa tai neutraloimalla skandiumoksidia vetykloridilla.
Skandiumkloridia käytetään katalyyttinä muun muassa aldolikondensaatioissa, konjugaattiadditioissa ja tioasetaalien valmistuksessa.
Olga Tavaststjerna
Olga Zelma (Selma) Maria Tavaststjerna, myös Tawaststjerna (25. toukokuuta 1858 Kuopio – 4. maaliskuuta 1939 Helsinki ) oli suomalainen opettaja ja urkutaiteilija.
Tavaststjernan vanhemmat olivat kenraaliluutnantti Frithiof Alarik Tawaststjerna ja Zelma Wilhelmina Lucander. Tavaststjerna kävi Helsingin musiikkiopiston ja jatkoi opintoja valtion apurahalla Brysselissä, Gentissä, Pariisissa ja Kölnissä 1992.
Tavaststjerna piti urkukonsertteja. Hän toimi venäjän kielen opettajana Helsingin ruotsalaisessa tyttökoulussa ja sen jatko-opistossa 1880–1913. Hän oli Helsingin musiikkiopistossa yksinlaulun opettajana 1890–1913, säveltapailun opettajana vuodesta 1890 ja urkujensoiton opettajana 1893–1920. Hän oli myös opiston kirjastonhoitaja vuodesta 1888 ja taloudenhoitaja vuodesta 1890.
Jim Rogers
thumb|right|Jim Rogers James Beeland Rogers, Jr. (s. 19. lokakuuta 1942) on yhdysvaltalainen sijoittaja ja kirjailija, joka asuu vakituisesti Singaporessa. Hän toimii Rogers Holdings- ja Beeland Interests, Inc. -yhtiöiden hallituksen puheenjohtajana, hän oli toinen Quantum Fund -hedgerahaston perustajista yhdessä George Sorosin kanssa ja on myös Rogers International Commodity Indexin luoja.
Rogers on vapaiden markkinoiden puolestapuhuja, joka ei kuitenkaan pidä itseään minkään tietyn taloudellisen koulukunnan edustajana. Hän on kuitenkin tunnustanut, että hänen näkemyksensä vastaavat parhaiten itävaltalaisen koulukunnan oppeja.
Elämäkerta
Rogers syntyi Baltimoressa Marylandin osavaltiossa Yhdysvalloissa ja kasvoi Demopoliksen kaupungissa Alabaman osavaltiossa. Hän aloitti liiketoiminnan viiden vuoden ikäisenä myymällä pähkinöitä ja keräämällä tyhjiä pulloja, joita fanit olivat jättäneet jälkeen baseball-otteluiden aikana. Ensimmäinen varsinainen työpaikka Wall Streetillä Rogersille avautui Dominick & Dominick LLC -nimisessä sijoitusyhtiössä Yalen yliopistossa suoritetun kandidaatin tutkinnon jälkeen vuonna 1964. Rogers hankki toisen kandidaatin tutkinnon filosofiasta, politiikasta ja kansantaloustieteestä Oxfordin yliopiston Balliol Collegesta ja valmistui vuonna 1966.
Vuonna 1970 Rogers liittyi Arnhold and S. Bleichroeder -yhtiön työntekijöihin. Hän perusti vuonna 1973 yhdessä George Sorosin kanssa Quantum Fund -hedgerahaston. Seuraavan kymmenen vuoden aikana Quantum Fund sai rahoilleen 4 200 prosentin tuoton, kun samaan aikaan S&P-indeksi tuotti noin 47 prosenttia. Quantum Fund oli yksi ensimmäisistä aidosti kansainvälisistä rahastoista.
Vuonna 1980 Rogers jäi virallisesti eläkkeelle ja kiersi moottoripyörällä maailmaa. Sen jälkeen hän toimi vierailevana rahoituksen professorina jatko-opiskelijoille Columbia University Graduate School of Business -yliopistossa.
Vuonna 1998 Rogers perusti hyödykeindeksin Rogers International Commodity Index. Vuonna 2007 indeksi ja sen kolme alaindeksiä liitettiin yhdeksi pörssin kautta noteerattavaksi finanssituotteeksi, symbolin Elements alla. Finanssituote seuraa tuotoiltaan kaikkien näiden kolmen indeksin yhteenlaskettua tuottoa ja tarjoaa helpon tavan sijoittaa indeksin edustamiin hyödykkeisiin. Rogers on puhunut voimakkaasti elintarvikemarkkinoihin sijoittamisen puolesta.
1. tammikuuta 1999 ja 5. tammikuuta 2002 välisenä aikana Rogers teki toisen Guinnessin ennätyskirjaan päätyneen matkan, 245 000 kilometriä läpi 116 maan, mukanaan vaimonsa Paige Parker ja matkaa varten muokattu Mercedes. Matka alkoi Islannista juuri ennen Leif Erikssonin Amerikkaan tekemän matkan tuhatvuotisjuhlia. 5. tammikuuta 2002 pariskunta palasi New Yorkiin ja kotiinsa Riverside Drive -kadulla. Tämä reitti maailman ympäri on dokumentoitu Rogersin virallisella nettisivustolla. Kirjassaan Adventure Capitalist hän kertoo tästä matkasta ja seikkailusta maailman ympäri. Teoksesta tuli Rogersin myydyin teos.
Paluunsa myötä vuonna 2002 Rogersista tuli vakituinen vieras Fox News -uutiskanavan ohjelmaan Cavuto on Business. Vuonna 2005 Rogers kirjoitti kirjan Hot Commodities: How Anyone Can Invest Profitably in the World's Best Market. Tässä teoksessaan Rogers viittaa Financial Analysts Journal -lehden akateemiseen artikkeliin Facts and Fantasies about Commodity Futures, jonka tekijänä on Yale School of Management -yliopiston professori Geert Rouwenhorst. Rogersin mukaan tämä artikkeli osoittaa, kuinka hyödykesijoitukset ovat kaikkien aikojen parhaita sijoitusluokkia.
Joulukuussa 2007 Rogers myi huvilamaisen asuntonsa New Yorkista 16 miljoonan Yhdysvaltain dollarin hinnasta ja muutti Singaporeen. Hänen on siteerattu sanoneen: ”Jos olit fiksu vuonna 1807, muutit Lontooseen, ja jos olit fiksu vuonna 1907, muutit New Yorkiin, ja jos olet fiksu vuonna 2007, muutat Aasiaan.”
CNBC-talouskanavan Maria Bartiromon haastattelussa vuonna 2008 Rogers sanoi, että kiinalaiset ovat erittäin motivoituneita ja kunnianhimoisia, ja hän haluaa olla sen kaltaisessa ilmapiirissä, jotta myös hänen tyttäristään kasvaisi motivoituneita ja kunnianhimoisia. Hän viittasi myös siihen, että aikaisemmin Eurooppa ja Amerikka olivat olleet samankaltaisia. Rogers ei halunnut muuttaa Hongkongiin eikä Shanghaihin niiden saasteongelmien vuoksi ja päätyi Singaporeen.
Vuonna 2008 Rogers antoi tukensa Ron Paulille Yhdysvaltojen presidentinvaaleissa.
Rogersilla on Paige Parkerin kanssa kaksi tytärtä. Jim Rogersin kirja A Gift To My Children (2009) sisältää hänen tyttärilleen antamiaan opetuksia elämästä sekä myös sijoitusneuvoja.
Vuonna 2010 Oxfordin yliopiston Balliol Collegessa pitämässään puheessa Rogers kehotti oppilaita hylkäämään ajatukset urasta Wall Streetillä tai Cityssä Lontoon finanssikeskuksessa ja sen sijaan opiskelemaan maataloutta ja kaivosteollisuutta. ”Valta on jälleen siirtymässä finanssikeskuksista oikeiden hyödykkeiden tuottajille. Oikea paikka on olla mukana hyödykkeissä, raaka-aineissa, luonnonvaroissa.”
Chris Cole
pienoiskuva|Chris Cole vuonna 2011. Chris Cole (s. 10. maaliskuuta 1982 Statesville, Pohjois-Carolina, Yhdysvallat) on yhdysvaltalainen ammattilaisrullalautailija. Hän on voittanut kaksi kertaa peräkkäin X Gamesin rullalautailun street-sarjan mestaruuden. Cole on yksi maailman arvostetuimmista skeittaajista ja on muun muassa voittanut Battle at the berrics-kisan. Hän on myös skeitannut Children Of Bodomin Was It Worth It? -musiikkiviedossa.
Prokrustes
thumb|right|200px|Theseus ja Prokrustes, attikalainen punakuviokaula-amfora, n. 470–460 eaa. Prokrustes (, ”venyttäjä”) tai Prokoptes (”lyhentäjä”) oli kreikkalaisessa mytologiassa Attikasta kotoisin olleen Damastes - tai Polypemon -nimisen maantierosvon ja sepän liikanimi. Hän oli Poseidonin poika, joka kutsui ohikulkijoita Eleusiin ja Ateenan välisellä tiellä joen varrella asettumaan vuoteelleen.
Mikäli vieras osoittautui liian lyhyeksi sänkyyn, Prokrustes sitoi alasimet tämän jalkoihin, kunnes uhri oli venynyt täyttämään koko vuoteen. Liian pitkiltä vierailtaan hän amputoi ylimenevän osuuden. Prokrustes toi vieraalle aina sellaisen vuoteen, ettei se ollut tälle sopivankokoinen.
Jordan Peterson
Jordan Bernt Peterson (s. 12. kesäkuuta 1962 Edmonton, Alberta, Kanada) on kanadalainen kliininen psykologi, jungilainen teoreetikko, kirjailija ja Toronton yliopiston psykologian emeritusprofessori. Hänen tutkimusalueitaan ovat olleet psykologiset poikkeavuudet sekä sosiaali- ja persoonallisuuspsykologia. Peterson kutsuu itseään klassiseksi liberaaliksi.
Elämä ja ura
Petersonin tutkimusalueita ovat kliininen psykologia sekä sosiaali- ja persoonallisuuspsykologia. Hänen tutkimuskohteitaan ovat olleet esimerkiksi persoonallisuuden ja suorituskyvyn kehittäminen ja mittaaminen.
Vuonna 1999 Peterson julkaisi pääteoksensa Maps of Meaning, jossa hän pyrkii selittämään uskontojen ja myyttien psykologista ja biologista perustaa yhdistelemällä C. G. Jungin teoriaa arkkityypeistä muun muassa neuro-, evoluutio- ja persoonallisuuspsykologiaan. Lisäksi Peterson selvittää teoksessaan totalitarististen järjestelmien psykologista perustaa, aihetta, johon hän suhtautuu ilmeisen intohimoisesti.
Syksyllä 2016 Peterson nousi äkisti kansainväliseen julkisuuteen julkaistuaan YouTube-kanavallaan videon, jossa julisti kieltäytyvänsä käyttämästä keinotekoisia pronomineja, jos häneltä sitä Ontariossa valmisteilla olleen C16-lain perusteella vaadittaisiin. Petersonista muodostui nopeasti julkinen intellektuelli, ja hän pääsi osallistumaan julkiseen keskusteluun, missä hän kritisoi voimakkaasti postmodernismia ja poliittista korrektiutta. Peterson on sittemmin saanut merkittävää maailmanlaajuista näkyvyyttä tiedotusvälineissä ja sosiaalisessa mediassa.
Peterson ei puhu akateemiseen tyyliin, vaan luonnehtii itseään preeriasaarnaajaksi. Hän kiertää maailmalla puhumassa keskeisistä aiheistaan. Peterson on arvioinut, että hänen kuulijakuntansa koostuu 80-prosenttisesti miehistä, joista useimmat ovat nuoria. Hän on esiintynyt Suomessa marraskuussa 2018 ja lokakuussa 2022.
Peterson kuuluu Eric Weinsteinin nimeämään Intellectual Dark Web -ryhmään.
Peterson katosi syksyllä 2019 julkisuudesta. Kesällä 2020 hän kertoi olevansa lääkeaineriippuvainen ja olevansa Venäjällä vieroitusklinikalla. Vieroitushoidon aikana Peterson oli koomassa. .
Useita kuukausia hoidon jälkeen Peterson ja hänen perheensä muuttivat Belgradiin (Serbia) jatkohoitoa varten. Kesäkuussa 2020 Peterson oli julkisuudessa yli vuoteen ensimmäisen kerran, kun hän oli tyttärensä podcastissa, joka nauhoitettiin Belgradissa. Hän sanoi olevansa väsymystä lukuun ottamatta "oma entinen itsensä" ja suhtautui varovaisen optimistisesti tulevaisuuteen. Hän sanoi myös haluavansa varoittaa ihmisiä klonatsepaamia sisältävien bentsodiatsepiinien pitkäaikaisen käytön vaaroista. Elokuussa 2020 hänen tyttärensä ilmoitti, että hänen isänsä oli saanut Serbiassa sairaalahoidon aikana COVID-19-tartunnan. Kaksi kuukautta myöhemmin Peterson julkaisi YouTube-videon, jossa hän kertoo palanneensa kotiin ja pyrkivänsä jatkamaan työtä lähitulevaisuudessa.
Näkemyksiä
Peterson on arvostellut voimakkaasti ”postmodernia vasemmistoa” eli "postmodernia uusmarxilaisuutta", joka hänen mukaansa on ottanut vallan länsimaisessa, ennen kaikkea akateemisessa keskustelussa. Hän viittaa näillä termeillä länsimaisissa yliopistoissa hänen mukaansa hegemonisen aseman saavuttaneeseen identiteettipolitiikalle omistautuneeseen ideologiaan, jonka hän katsoo suhtautuvan vihamielisesti länsimaiseen kulttuuriin yleensä ja sananvapauteen erityisesti. Petersonin mukaan se olisi lainannut klassisesta marxilaisuudesta uhri–hyväksikäyttäjä-asetelman, jossa työväenluokka olisi korvattu erilaisilla vähemmistö- ja marginaaliryhmillä. Uusvasemmistolaisen aktivismin ideologisiksi vaikuttajiksi Peterson mainitsee"jälkistrukturalismia" edustavia filosofeja. Hän suosittelee kanadalaisen objektivistin Stephen Hicksin (Ayn Randin filosofian seuraajan) kirjaa Explaining Postmodernism.
Peterson on kritisoinut feminismiä ja naistutkimusta empiirisesti todennettujen biologisten sukupuolierojen kieltämisestä esimerkiksi palkkakuilun yhteydessä. Petersonin mukaan miesten valta-aseman nimittäminen tyrannimaiseksi patriarkaatiksi on väärin. Hän on hyökännyt voimakkaasti myös oikeistolaista "identiteettipolitiikkaa" vastaan.
Petersonin mukaan omistautuminen radikaaleille poliittisille liikkeille on tyypillisesti oire siitä, etteivät ihmiset ole laittaneet omaa elämäänsä järjestykseen: he syyttävät maailmaa, koska eivät halua ottaa vastuuta omasta elämästään. Itseään "radikaaliksi individualistiksi" kutsuvan Petersonin mukaan ihmisen tulisi siivota huoneensa täydelliseen järjestykseen ennen kuin siirtyy kritisoimaan maailmaa, kuten hän 12 elämänohjetta -teoksessaankin muotoilee. Hän pitää länsimaista liberaalia kapitalismia sen vallitsevassa muodossaan menestyksenä ja suhtautuu optimistisesti sen kykyyn ratkaista esimerkiksi globaali köyhyys. Peterson on myös kutsunut itseään klassiseksi liberaaliksi.
Peterson on arvostellut ympäristöliikettä ja uskoo ihmisvastaisuuden olevan sen taustalla. Hän esimerkiksi kiistää väestönkasvun ja liikakansoituksen olevan ongelmia, eikä usko ihmislähtöiseen ilmastonmuutokseen ja epäilee teorian taustalla olevan antikapitalistisia (tai uusmarxilaisia) motivaatioita. Peterson myös kiistää väitteet siitä, että öljyvarat olisivat ehtymässä, mistä hänen mukaansa todisteen tarjoaa liuskeöljyn ilmaantuminen markkinoille ja se, että vaikka öljyvarojen hupenemisesta on puhuttu jo 50 vuotta, Yhdysvallat on vielä öljyn nettoviejä.
Maailmankatsomukseltaan Peterson on jungilainen, jonkin sortin pragmatisti ja hänen kannattamansa metafysiikka on idealistista. Peterson on kiinnostunut myös parapsykologiasta, ja hän on sanonut uskovansa, että muinaisesta taiteesta löytyvät kaksoisspiraalikuviot kuvaisivat DNA:ta.
Petersonin ruokavalio (ns. lihansyöjädieetti) koostuu yksinomaan naudanlihasta, ja hän on kertonut eräässä haastattelussa, että hänen dieettinsä on parantanut hänen mielenterveydelliset ongelmansa.
Arviot
Professori Paul Thagard ja filosofit Kate Manne ja Panu Raatikainen ovat kritisoineet Petersonin ajattelua muun muassa näennäistieteellisyydestä. Raatikainen on myös todennut Petersonin tulkintojen ranskalaisten "postmodernistien" filosofioista olevan pitkälti olkinukkeja esimerkiksi todeten, että "näyttää kovasti siltä, että Petersonin ”Derrida” on hänen itse Hicksin ja muiden pohjalta luomansa mielikuvitusolento".
Taloustieteilijä Tyler Cowen on luonnehtinut Petersonia ”aikamme vaikutusvaltaisimmaksi länsimaiseksi ajattelijaksi”. Yhdysvaltalainen psykologi Izzy Kalman taas on kehunut muun muassa hänen psykologian ja filosofian tuntemustaan sekä intohimoista suhtautumistaan totuuteen. Helsingin Sanomien Nyt-liitteessä häntä on nimitetty oikeiston suosikkiälyköksi.
Yksityiselämä
Peterson on ollut vuodesta 1989 naimisissa Tammy Robertsin kanssa, ja heillä on kaksi lasta. Kesällä 2019 Peterson kertoi julkisuudessa, että hänen vaimonsa on sairastunut vakavaan munuaissyöpään.
Luke Bryan
Thomas Luther ”Luke” Bryan (s. 17. heinäkuuta 1976 Leesburg, Georgia) on yhdysvaltalainen laulaja ja lauluntekijä.
Luke Bryan opiskeli Georgia Southern Universityssä. Hän muutti Nashvilleen vuonna 2001. Hän kirjoitti lauluja ja esiintyi yhtyeensä kanssa. Hän pääsi Universal Music Group -yhtiöön (Capitol Records Nashville) vuonna 2004. Tammikuussa 2007 julkaistiin Bryanin ensimmäinen single ”All My Friends Say” ja kesällä 2007 ensimmäinen albumi I'll Stay Me.
Luke Bryan yhdistää country-musiikkiin hip hopia, stadionrockia ja rhythm and bluesia. Neljä albumia on noussut Billboard 200 -listan kärkeen.
Joitakin hänen kappaleitaan, kuten ”That’s My Kind of Night” ja ”Country Girl (Shake It For Me)”, on kritisoitu huonosta laadusta ja seksismistä. Billboardin kolumnisti Chuck Dauphin valitsi kappaleen ”Drink A Beer” Bryanin parhaaksi lokakuussa 2017.
Davit Mudžiri
Davit Mudžiri (, s. 20. tammikuuta 1978 Tbilisi, Georgian SNT) on georgialainen jalkapalloilija, joka edustaa seuratasolla venäläistä Lokomotiv Moskovaa. 184 senttimetriä pitkän Mudžirin pelipaikka on hyökkäävä keskikenttäpelaaja.
Mudžiri on edustanut ammattilaisurallaan myös georgialaista Dinamo Tbilisiä, moldovalaista Sheriff Tiraspolia, itävaltalaista Sturm Grazia ja venäläistä Krylja Sovetovia.
Georgian maajoukkueessa Mudžiri teki ensiesiintymisensä vuonna 1998.
Niemi (Lahti)
Niemi on Lahden 4. kaupunginosa, joka sijaitsee Vesijärven itärannalla. Sen naapurikaupunginosia ovat etelässä Kartano ja Keski-Lahti, kaakossa Kiveriö, idässä Kivimaa ja koillisen-pohjoisen suunnalla Mukkula. Niemen tilastollisen kaupunginosan väkiluku (2017) oli 1 674. Tämän tilastoalueen rajaus on kuitenkin jostain syystä suppeampi kuin Niemen kaupunginosan alue, joten kaikki Niemen kaupunginosan asukkaan eivät ole siten mukana tässä tilastoluvussa.
270px|thumb|Ruoriniemen kerrostaloja. 270px|thumb|Niemen venesatamaa. Kaupunginosassa sijaitsevat muun muassa Kivistönmäen päiväkoti, Niemen päiväkoti, Lahden tiede- ja yrityspuisto ja Niemen venesatama. Myös melontaseura Vesisamoiljioiden käyttämä Kahvisaari kuuluu kaupunginosaan. Niemen Vesijärveen työntyvään Ruoriniemeen on rakennettu kerrostaloja tiheällä asemakaavalla.
Alueella ennen toimineen, sittemmin puretun puunjalostuslaitoksen vuoksi sinne johti myös kapearaiteinen Loviisa–Vesijärven rautatie. Tämän varrella sijaitsi Niemen rautatieasema, jota käytettiin tavaraliikenteen tarkoituksiin. Vesijärven toinen asema, valtion leveäraiteinen Vesijärven asema on toiminut henkilöliikenneasemana Päijänteen höyrylaivoistakin tulleille matkustajille.
Amateur Athletic Association of England
AAA toimii nykyään erityisesti nuorten yleisurheilijoiden parissa. Se järjestää useita kilpailuita ympäri Britanniaa ja pyrkii tukemaan nuoria yleisurheilijoita niiden kehittymisessä. Lisäksi AAA pyrkii säilyttämään yleisurheilun historiaa, ja se palkitsee huippu-urheilijoita erilaisilla palkinnoilla.
Korson Kaiku
Korson Kaiku ry on Vantaan Korsossa toimiva noin 600 aktiivijäsenen monilajiurheiluseura. Se on perustettu vuonna 1961. Kaiussa harrastetaan karatea, kevytlentopalloa ja kuntoliikuntaa, konkariurheilua, lentopalloa, maastopyöräilyä, salibandya ja yleisurheilua.
Kaiun tunnetuin urheilija on Valentin Kononen.
Argentiinan maantiede
Argentiinan maantiede kertoo Argentiinan maantieteestä.
Argentiinan länsipuolella on Chile, pohjoispuolella ovat Bolivia ja Paraguay ja itäpuolella ovat Brasilia ja Uruguay. Argentiinan ja Chilen rajalla on Andien vuorijonoa 5 300 kilometriä. Brasilian ja Uruguayn rajaseudulla virtaavat joet Rio Paraguay, Rio Paraná, Rio Iguaçu, Rio Uruguay ja Rio de la Plata.
Maastonmuodot
Argentiinan alueella sijaitsevat Andien vuoret koostuvat kolmesta osasta. Pohjoisessa on Punan vuoristoalue, maan keskiosassa ovat korkeimmat vuoret ja maan eteläosassa on Patagonian vuorijono. Punan keskiosassa on 5 000–6 000 metriä korkeita vuoria, joita ympäröi 3 000–3 500 metriä korkea ylänkö. Ylängön läheisyydessä on myös 5 000 metriä korkea esivuoristo. Maan keskiosissa sijaitsevan korkean vuoriston alueella, lähellä Mendozan kaupunkia sijaitsee Andien korkein vuori Aconcagua. Patagonian Andit ulottuvat Isla de los Estosiin saakka. Tällä vuoristoalueella on graniittinen vuori Cerro Fitz Roy, joka on 3 375 metriä korkea.
Maan pohjois- ja itäosassa on tasankoja, jotka koostuvat Chacon alueesta, kahden joen laaksosta ja pampan arosta. Chaco sijaitsee Paraguayn rajaseudulla ja osa alueesta on niin matalalla, että se on merenpinnan tason alapuolella. Osa alueesta on metsää, mutta alueen pohjoisosassa on kuivaa aluetta. Kahden joen laaksossa on ruohostomaata ja soita. Pampa on harvapuista ja tasaista aluetta. Coloradojoen eteläpuolella on Patagonia, missä on yksittäisiä vuoria ja kanjonimaisia laaksoja. Alue on suurelta osin puoliaavikkoa.
Ilmasto
Ilmasto vaihtelee maan luoteisosan subtrooppisesta ilmastosta Patagonian kylmään ilmastoon. Kuivinta on Patagonian kuivimmilla seuduilla, missä vuotuinen sademäärä on noin 250 mm. Sateisinta on maan koillisosassa, missä vuotuinen sademäärä on noin 1 900 mm.
Luonto
Maan koillisosassa on sademetsää, missä on uhanalaisia kasveja ja eläimiä. Sademetsien eläimiä ovat tapiiri, jaguaari, apinat, vyötiäiset ja villikissat. Korkeilla ylänköalueilla elää laamoja, alpakoita, vikunjia ja guanakoja. Andien alueen lintuja ovat kondorit. Atlantin rannikolla jotkut eläinlajit elävät yhdyskuntina, kuten pingviinit, hylkeet, merilehmät ja merikarhut.
Minuteman
Minuteman eli minuuttimies oli alun perin pohjoisamerikkalaiseen miliisijärjestöön kuuluva henkilö, joka oli vannonut olevansa valmiina taisteluun minuutin varoitusajalla. Järjestö oli kolmentoista brittiläisen siirtokunnan ensimmäinen puolustus yllätyshyökkäyksessä Yhdysvaltain itsenäistymisen yhteydessä.
Minuteman-idean alkuperä
Vaikka minutemanit yhdistetään Yhdysvaltain vapaussotaan, heidän historiansa alkoi jo 1600-luvulla Massachusetts Bayn siirtokunnassa. Tuolloin luotiin ensimmäinen siirtokuntien militian etujoukko, joka oli valmiina sotaan puolen tunnin sisällä. Siirtokunnan johto katsoi tarpeelliseksi, että noin kolmasosa siirtokunnan miehistä koulutetaan nopean sotaanlähdön varalle. Sotilaiden varusteina tuli olla lunttulukkoinen ase tai keihäs. Heidän täsmällinen nimensä ei ollut vielä muotoutunut, mutta perusidea oli sama kuin minutemaneilla. He muodostivat keskenään lyhyen varotusajan sotilaiden verkoston. Tätä armeijan muotoa kutsuttiin ihanteelliseksi "yleiskäyttöiseksi palvelusmuodoksi". Minutemanit ja heidän edeltäjänsä olivat yleensä nuorempia ja liikkuvampia kuin muut vapaaehtoiset sotajoukot.
Vuonna 1689 minutemiesten ryhmä nousi taas esiin, tällä kertaa lumikenkämiesten nimellä. Heidän piti olla valmiina marssimaan lyhyellä varoitusajalla mukanaan piilukirves sekä yksi pari hyviä lumikenkiä ja mokkasiineja. Seuraavan vuosisadan vaihteessa lumikenkämiehet esiintyivät taas historiassa, samoin heitä seuranneet etuvartiomiehet. Kumpienkin tarkoitus oli pitää loitolla Kanadan puolelta tehdyt intiaanihyökkäykset siirtokuntien lounaisille ranta-alueille. 1750-luvulla minutemaneihin verrattavat nopean toiminnan yksiköt taistelivat brittien riveissä Uutta Ranskaa vastaan seitsenvuotisen sodan aikana.
Varsinaisten minutemanien synty
Syksyllä 1774 Massachusettsin maakunnallinen kongressi päätti, että jokainen kaupunki organisoisi oman militiansa. Kolmasosan militiasta piti olla valmiina sotaan lyhyellä varoitusajalla. Näiden minuuttimiesten aseistuksesta vastasivat tehokas musketti ja pistin, ja heillä tuli olla mukana riittävästi ampumatarpeita ja selkäreppu. Heidän koulutuksensa ei painottunut mies miestä vastaan taisteluun vaan perustui enemmänkin sissitaktiikan omaksumiseen, ampumiseen puiden ja muiden suojapaikkojen takaa sekä nopeaan vetäytymiseen. Minutemanien ei tarvinnut kantaa univormua, vaan heidän vaatetuksensa oli vapaa.
Joukkojen koulutus pantiin alkuun vielä saman syksyn aikana. Seuraavana kevään (1775) monet näistä yksiköistä harjoittelivat sotataitojaan nykyisten Massachusettsin Rhode Islandin, Marylandin ja Etelä-Carolinan mutaisilla pelloilla. Virginian Fairfaxin piirikunnassa kenraali George Washington ratsasti usein taistelukoulutusta saavien minutemanien harjoitusmaastojen ohi.
Lyhyt osallistuminen vapaussotaan
thumb|Minuteman-patsas [[Concord (Massachusetts)|Concordissa Massachusettsissa.]] 17. huhtikuuta 1775 Bostonin salaisen turvallisuuskomitean jäsen patriootti Samuel Prescott sai tiedon, jonka mukaan brittiläiset joukot lähestyivät Concordin pikkukaupunkia. Britit olivat valinneet Concordin ensimmäiseksi kohteekseen siellä olevan kapinallisten asevarikon takia. Kolme ratsastajaa lähetettiin varoittamaan Concordin amerikkalaisia asukkaita uhkaavasta vaarasta. Eräs ratsastajista oli Paul Revere, josta tuli eräs Amerikan vallankumouksen legendoista.
Minutemanit saivat tiedon lähestyvistä briteistä 18. huhtikuuta ja olivat heti valmiit lähtemään vastaanottamaan vihollisen saapumista. Siirtokuntien militian kapteeni John Parkerin johdolla 60–70 minutemania asettui Lexingtonin puistoon pysäyttämään brittijoukkojen etenemisen. Varhain aamulla 19. huhtikuuta britit marssivat kaupunkiin. Joukkojen kohtaaminen päättyi aseelliseen yhteenottoon. Ei tiedetä, kumpi puoli ampui ensimmäisen laukauksen, ja asiasta kiistellään edelleen. Minutemanit käsittivät nopeasti, että he eivät voineet pysäyttää noin 600 sotilaan brittiarmeijan etenemistä. Tilanteen toivottomuuden johdosta kapteeni Parker määräsi miehensä hajaantumaan, ja yhteenotto päättyi nopeasti. Lexingtonin puistoon jäi 18 haavoittunutta minutemania, joista kahdeksan kuoli saamiinsa vammoihin.
Lexingtonin ja Concordin taistelut jatkuivat englantilaisten joukkojen edetessä Concordiin. Britit tuhosivat kapinallisten tarvikevarastoja mutta eivät saaneet aikaan täydellistä hävitystä. Siirtokuntien militia ja minutemanien eri yksiköt ympäröivät Concordin ja muodostivat lähes 4 000 miehen armeijan. Lyhyen laukaustenvaihdon jälkeen brittijoukot aloittivat vetäytymisen Bostoniin, jossa oli heidän tukikohta. Minutemanit hyödynsivät oppimiaan taitoja tulittamalla pakenevaa vihollista puiden, pensaiden ja rakennusten takaa.
Toukokuussa 1775 Toinen mannermaakongressi päätti minutemanien lopettamisesta ja aloitti yleiset värväykset, jotka koskivat uusien vapaaehtoisten sotilaiden seuraavia kahdeksaa kuukautta. Minutemanien rykmentit ja heidän upseerinsa sijoitettiin uuteen armeijaan, josta myöhemmin muodostui George Washingtonin johtama Siirtokuntien armeija
Mämmilä (Pello)
Mämmilä on kylä Pellon kunnassa, Tornionjokilaaksossa. Kylä sijaitsee vain muutamia kilometrejä kuntakeskuksen eteläpuolella Torniontien (Vt 21) varressa.
Kuubanviiriäiskyyhky
Kuubanviiriäiskyyhky (Starnoenas cyanocephala) on kyyhkyihin kuuluva lintulaji. Lajia tavataan uhanalaisena Kuubassa.
Enga (maakunta)
Enga on maakunta Papua-Uudessa-Guinean ylänköalueella. Sen pääkaupunki on Wabag. Maakunnan pinta-ala on 11 704 neliökilometriä ja asukasluku 432 000 vuonna 2011.
Kuubanviiriäiskyyhky
Koko ja ulkonäkö
Kuubanviiriäiskyyhky voi kasvaa 29–35 cm pitkäksi. Sukupuolet muistuttavat toisiaan ulkonäöltään. Lajin pää on musta ja päälaki sininen. Nokasta niskaan kulkee valkoinen juova. Kuubanviiriäiskyyhkyn alarinta on musta, ja sen alareunassa on valkoinen kaari. Niska on ruskean ja mustan juovittama. Linnun selkä, siivet ja vatsa ovat ruskeat.
Levinneisyys ja elintavat
Kuubanviiriäiskyyhkyä tavataan paikoittain Kuubassa, ja yleisin se on Zapatan suoalueella. Lajin elinympäristöä ovat usein soisten alankometsien pohjakerrokset. Linnut liikkuvat usein yksin tai pareittain mutta saattavat myös kerääntyä ryhmiksi. Kuubanviiriäiskyyhkyn ravintoa ovat marjat, siemenet ja nilviäiset. Pesimäkausi kestää maaliskuulta kesäkuulle. Risupesä on kasvien tai puunrungon suojaama. Naaras munii kaksi munaa.
Kuubanviiriäiskyyhky luokitellaan erittäin uhanalaiseksi, ja kannan kooksi arvioidaan 1 000–2 500 yksilöä. Kantaa uhkaavat elinympäristön häviäminen hakkuiden ja hurrikaanien vuoksi sekä metsästys ravinnoksi.
Paranánara
Paranánara (Anodorhynchus glaucus) on hyasinttiaroihin kuuluva papukaijalaji. Paranánara on äärimmäisen uhanalainen lintu, ja niitä on jäljellä alle 50 yksilöä. Populaatio on pienentynyt pääosin metsästyksen takia, mutta myös elinalueen pienentymisen ja tuhoamisen seurauksena. Paranánara saattaa olla jo kuollut sukupuuttoon, mutta paikalliset asukkaat ovat kuitenkin antaneet toivoa antavia raportteja.
Koko ja ulkonäkö
Paranánara on turkoosinvärinen 70 cm pitkä hyasinttiaralaji, jolla on harmahtava pää. Linnun alapuoli on sinisempi, ja sillä on pitkä turkoosi pyrstö ja suuri nokka. Linnun nokan vierusta ja silmän ympärys ovat keltaiset.
thumb|vasen|Tätetty paranánara.
Lisääntyminen ja ravinto
Paranánara syö yleensä palmun pähkinöitä, ja siksi se vaeltelee yleensä palmuisilla ja vähäpuisilla alueilla. Paranánara pesii yleensä jyrkänteille, ja tyypillisesti pesässä on kaksi munaa.
Dropping Daylight
Dropping Daylight on julkaissut yhden albumin, Brace Yourselfin vuonna 2006.
Nuno
Nuno Espírito Santo (s. 25. tammikuuta 1974 São Tomé) on portugalilainen entinen jalkapallomaalivahti ja nykyinen valmentaja. Hän on toiminut heinäkuusta 2022 lähtien saudiarabialaisen Ittihadin päävalmentajana.
Ura
Nuno aloitti seurauransa vuonna 1992 Vitória SC:n joukkueessa. Sen jälkeen hän on pelannut ennen nykyiseen seuraansa FC Portoon siirtymistä Deportivo de La Coruñassa, Mérida UD:ssa, CA Osasunassa, FK Dynamo Moskovassa ja CD Avesissa.
Nuno valittiin Portugalin maajoukkueeseen Itävallan ja Sveitsin EM-kilpailuihin 2008. Hän oli myös alle 21-vuotiaiden organisaatiossa.
Kesäkuun alussa 2016 Nunosta tuli kaksivuotisella sopimuksella pelaajaurallaan edustamansa FC Porton päävalmentaja. Nunon johdolla Porto selvitti tiensä Mestarien liigan pudotuspeleihin, mutta putosi jo ensimmäisellä kierroksella tappioon Juventukselle. Kotimaan liigassa Porto hävisi mestaruuden SL Benficalle kuudella pisteellä. Kauden jälkeen Nuno sai potkut seurasta.
Kesäkuun alussa 2017 Nunosta tuli Englannin Mestaruussarjassa pelaavan Wolverhamptonin päävalmentaja. Portugalilainen oli seuran neljäs päävalmentaja alle vuoden sisällä. Nunon johdolla Wolves pelasi vahvan sarjakauden 2017/18 ja pääsi jo huhtikuussa 2018 juhlimaan nousuaan Englannin Valioliigaan kuuden vuoden tauon jälkeen. Wolves voitti lopulta sarjan 99 pisteellä, eroa toiseksi tulleeseen Cardiff Cityyn oli lopulta yhdeksän pistettä. Kauden viimeisen ottelun 3-0 tappio sarjajumboksi jääneelle Sunderlandille vei Nunon joukkueelta mahdollisuuden yli 100 pisteeseen.
Valioliigassa Wolverhampton sijoittui kaudella 2018/19 seitsemänneksi, mikä oli seurahistorian paras saavutus. Joukkue selvisi kaudeksi 2019/20 Eurooppa-liigaan, jossa Nuno luotsasi Wolverhamptonin puolivälieriin saakka. Turnaus päättyi tappioon Sevillaa vastaan. Valioliigassa kausi päättyi edelliskauden tavoin seitsemänteen sijaan. Kausi 2020/21 oli Wolverhamptonille ja Nunolle vaikea. Joukkueen tähtihyökkääjä Raúl Jiménez loukkaantui vakavasti 29. marraskuuta 2020 Arsenalia vastaan pelatussa ottelussa. Wolves voitti ottelun 2−1, mutta sitä seuraavista 11 ottelustaan Wolverhampton onnistui voittamaan vain yhden. Kausi päättyi lopulta sijalle 13 ja Nuno jätti seuran kauden jälkeen.
Kesäkuun lopussa 2021 Nuno allekirjoitti kaksivuotisen sopimuksen Valioliigan Tottenhamin kanssa. Nunon pesti Spursissa jäi kuitenkin lyhyeksi. Seurajohto erotti Nunon marraskuun alussa 2021 Spursin hävittyä viisi kauden kymmenestä ensimmäisestä ottelustaan. Viimeiseksi jääneessä ottelussa Spurs hävisi Manchester Unitedille 0–3.
Heinäkuussa 2022 Nunosta tuli Ittihadin päävalmentaja.
Hyderabad (täsmennyssivu)
Hyderabad voi viitata seuraaviin: